CELEX: C2005/019/68
Language: hu
Date: 2005-01-22 00:00:00
Title: T-451/04. sz. ügy: A Mediocurso – Estabelecimento de Ensino Particular S.A. által az Európai Közösségek Bizottsága ellen 2004. november 18-án benyújtott, intézményi mulasztás megállapítása iránti kereset

22.1.2005   
            
            
               HU
            
            
               Az Európai Unió Hivatalos Lapja
            
            
               C 19/32
            
         A Mediocurso – Estabelecimento de Ensino Particular S.A. által az Európai Közösségek Bizottsága ellen 2004. november 18-án benyújtott, intézményi mulasztás megállapítása iránti kereset
   (T-451/04. sz. ügy)
   (2005/C 19/68)
   Az eljárás nyelve: portugál
   A Mediocurso – Estabelecimento de Ensino Particular S.A., székhelye: Lisszabon (Portugália), képviselik: Carlos Botelho Moniz és Eduardo Maia Cadete, ügyvédek, kézbesítési cím: Lisszabon, 2004. november 18-án intézményi mulasztás megállapítása iránti keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               —
            
            
               állapítsa meg, hogy a Bizottság – az EK 233. cikkben foglaltak ellenére –megsértette az Európai Közösségek Bíróságának a C-462/98. P. sz. Mediocurso kontra Bizottság ügyben 2000. szeptember 21-én hozott ítélete végrehajtására vonatkozó kötelességét;
            
         
               —
            
            
               kötelezze az Európai Közösségek Bizottságát a költségek viselésére.
            
         Jogalapok és fontosabb érvek:
   A felperes keresetét arra alapítja, hogy a Bizottság állítólag elmulasztotta a Bíróságnak a C-462/98. P. sz. Mediocurso kontra Bizottság ügyben 2000. szeptember 21-én hozott ítélete végrehajtásához szükséges intézkedések megtételére vonatkozó kötelességét.
   Az ítélet kihirdetése óta több mint 50 hónap telt el anélkül, hogy a Bizottság megtette volna az annak végrehajtásához szükséges – különösen a felperesnek járó fennmaradt összegek kifizetésére vonatkozó – intézkedéseket.
   Annak ellenére, hogy a felperes 2004. július 19-i levelében kérte, hogy járjon el és hajtsa végre a Bíróság ítéletét, a Bizottság csupán arra szorítkozott 2004. augusztus 31-én kelt levelében, hogy szolgálatai a lehető legrövidebb időn belül új határozatokat fognak kidolgozni. A felperes véleménye szerint ez a válasz csupán közbenső közlés és semmiképpen sem tekinthető az ítélet végrehajtására irányuló intézkedésnek.
   A Bizottság ily módon az EK 232. cikk szerinti jogsértő mulasztást követett el, amelyet a Bíróság ugyanezen cikk első bekezdése alapján állapíthat meg.